stanford-oval/wikipedia huggingface dataset:
METAR
Sääviestin muoto > Esimerkki

EFHK 160720Z 05006KT 9999 SHRA FEW014 BKN034 08/03 Q1016 NOSIG=, joka tarkoittaa seuraavaa:
EFHK: Helsinki-Vantaan lentoasemalla
160720Z: 16. päivä kuluvaa kuukautta klo 07:20 UTC-aikaa, johon tulee normaaliaikana lisätä kaksi tuntia ja kesäaikaan kolme tuntia, jotta saadaan Suomen aika. Havaintoajankohdan jälkeen lisätty sana AUTO tarkoittaa sitä, että mittaukset on tehnyt automaattinen säänmittausasema.
05006KT: tuuli suunnasta (0)50 astetta (ts. koillistuulta) 6 solmua (noin 3 m/s). Tässä tuuliryhmässä voi olla tarkennuksia, kun tuulen suunta vaihtelee merkittävästi. Lisämerkintä 030V100 tarkoittaisi tuulensuunnan vaihtelevan 30 ja 100 asteen välillä. Lisämerkintä G44 tarkoittaisi 44 solmun tuulenpuuskia.
9999: näkyvyys 10 km tai enemmän. Vaakanäkyvyyden ollessa alempi nelinumeroinen luku antaa sen metreinä. Tässä ryhmässä voi olla kaksi lukusarjaa kuvaten huonoimman ja parhaimman näkyvyyden ja ko. näkyvyyksien suunnat.
Seuraava ryhmä on - harvoin yleisilmailussa - kiitotienäkyvyys.
SHRA: sadekuuro. Muut sääilmiöt, ks. luettelo alla.
FEW014: BKN034 pilvet: vähän pilviä (peittäen 1/8–2/8 osaa taivaasta), niiden alarajan on 1 400 jalan korkeudella, paljon pilviä (peittäen 5/8–7/8 osaa taivaasta), niiden alaraja on 3 400 jalan korkeudella
08/03: lämpötila 8 astetta kastepiste 3 astetta
Q1013.25: ilmanpaine merenpinnan tasolla 1013.25 hPa, joka on lukuarvoltaan sama kuin aiemmin ilmailussa käytetty millibaari.
Paineryhmää voi seurata esim. tuuliväännetietoja (windshear).
NOSIG: ei merkittäviä muutoksia odotettavissa 2 tunnin aikana, käytetään Suomessa vain Helsinki-Vantaalla osana laskeutumisennustetta. Esimerkiksi laskeutumisennuste PROB30 FZRA tarkoittaa, että 30 prosentin todennäköisyydellä seuraavan kahden tunnin aikana sataa jäätävää sadetta. Nämä puuttuvat usein.
= on merenkulun Q-viestien pohjalle rakennetussa lentosääviestissä oleva viestin lopun merkki.
Sääviestin muoto > Kenttäkoodit Suomessa

Suomessa esimerkiksi seuraavat lentopaikat sekä lentoasemat ovat sellaisia, joita koskevia METAR-tiedotteita julkaistaan
EFHK, Helsinki-Vantaa
EFHF, Helsinki, Malmi
EFTU, Turku
EFTP, Tampere, Pirkkala (1970-luvun lopusta lähtien ainoa kenttä Tampereella)
EFMA, Maarianhamina
EFPO, Pori
EFVA, Vaasa
EFKK, Kruunupyy
EFJY, Jyväskylä (Tikkakoski, Luonetjärvi)
EFKU, Kuopio (Rissala)
EFJO, Joensuu
EFHA, Halli
EFKA, Kauhava
EFUT, Utti
EFMI, Mikkeli
EFSA, Savonlinna
EFLP, Lappeenranta
EFOP, Oripää
EFOU, Oulu
EFKE, Kemi
EFRO, Rovaniemi
EFET, Enontekiö
EFIV, Ivalo
EFKT, Kittilä
EFSO, Sodankylä
EFKS, Kuusamo
EFKI, Kajaani
EFVR, Varkaus
EFYL, Ylivieska
EFSI, Seinäjoki
EFKY, Kymi (Kotka)
EFWB, Wredeby (Anjalankoski)
EFAL, Alavus
EFJM, Jämi
Sääviestin muoto > Sääilmiöt ja niiden luonne > Pilvisyys

SKC,    pilviä peittäen 0/8 osaa taivaasta (Sky Clear)
FEWxxx, pilviä peittäen 1/8–2/8 osaa taivaasta (Few)
SCTxxx, pilviä peittäen 3/8–4/8 osaa taivaasta (Scattered)
BKNxxx, pilviä peittäen 5/8–7/8 osaa taivaasta (Broken)
OVCxxx, pilviä peittäen 8/8 osaa taivaasta (Overcast)
VVxxx, vertikaalinäkyvyys (Vertical Visibility)
joissa xxx on pilven alarajan tai vertikaalinäkyvyyden korkeus satoina jalkoina
Sääviestin muoto > Sääilmiöt ja niiden luonne > Sateet

DZ, tihkusade (drizzle)
GR, rakeita (grain)
GS, pikkurakeita (granules)
IC, jääneulasia (ice)
PL, jääjyväsiä (pellets of ice)
RA, vesisade (rain)
SHRA, sadekuuro (shower, rain)
SG, lumijyväsiä (snow grain)
SN, lumisade (snow)
Sääviestin muoto > Sääilmiöt ja niiden luonne > Näkyvyyttä heikentävät sääilmiöt

BR, utu (mist)
DU, tomua (dust)
FG, sumu (fog)
FU, savu (fume)
HZ, auer (haze)
SA, hiekkaa (sand)
VA, tulivuoresta purkautuvaa tuhkaa (vulcanic ash)
Sääviestin muoto > Sääilmiöt ja niiden luonne > Muut sääilmiöt

DS, tomumyrsky (dust storm)
FC, pyörremyrsky
PO, pölypyörteitä
SQ, tuulenpuuskia
SS, hiekkamyrsky (sand storm)
Sääviestin muoto > Sääilmiöt ja niiden luonne > Etumerkit, jotka kuvaavat sääilmiöiden voimakkuutta

- heikko
+ voimakas
ei merkkiä - kohtalainen
VC, noin, tienoolla (vicinity)
Sääviestin muoto > Sääilmiöt ja niiden luonne > Etuliitteet, jotka kuvaavat sääilmiöiden luonnetta

BC, hattaroita
BL, tuiskua (korkeaa)
DR, ajelehtivaa (drifting)
FZ, jäätävää (freezing)
MI, matalaa (minus)
PR, osittainen (partial)
SH, kuuroittainen (shower)
TS, ukkonen (thunder storm)
Muut lyhenteet

Kun asemalla ei ole tehty mittauksia viesti lyhenee muotoon: NIL= tai NO INFORMATION=
Koodisana CAVOK  (Amerikassa SKC, Sky Clear) on lyhenne englannin kielen sanoista ”Ceiling And Visibility OK”. Sitä käytetään kun säätila täyttää seuraavat ehdot: operatiivisesti merkittäviä pilviä ei esiinny (ei pilviä 5 000 ft alapuolella ja CB- tai TCU-pilviä ei esiinny), näkyvyys vähintään 10 km ja ei merkittäviä sääilmiöitä. Mikäli operatiivisesti merkittäviä pilviä ei esiinny mutta lyhenteitä CAVOK tai SKC ei voida käyttää, ilmoitetaan pilvet lyhenteellä NSC (No Significant Cloud).
Aiheesta muualla

Lyhenteitä (Arkistoitu – Internet Archive) AIP Finland
Yhdysvaltojen NOAA-organisaation METAR-lähdesivusto (Arkistoitu – Internet Archive) (englanniksi)
Helsinki-Vantaa lentoaseman METAR
Ylen TV1:n tekstitelevision sivu 428 listaa METAR-tiedotteen 33 lentopaikalta
Ilmailulaitoksen jakama Ilmailun sääpalvelu-lehtinen
METAR-esimerkkejä ruotsiksi (Arkistoitu – Internet Archive)
Alankomaiden KNMI:n METAR-tiedotteita hollanniksi (Arkistoitu – Internet Archive)
fi.allmetsat.com/metar-taf/ - METAR/TAF yli 4000 lentokenttää
Maurice Halbwachs

| Maurice Halbwachs |
| --- | --- |

Henkilötiedot
Syntynyt: 11. maaliskuuta 1877 Reims, Ranska
Kuollut: 16. maaliskuuta 1945 (68 vuotta) Buchenwald
Kansalaisuus:  ranskalainen
Koulutus ja ura
Tutkinnot:  École normale supérieure
Tutkimusalue:  sosiologia
Louis Maurice Halbwachs (11. maaliskuuta 1877 Reims, Ranska – 16. maaliskuuta 1945 Buchenwald) oli ranskalainen filosofi ja sosiologi, joka on luonut käsitteen kollektiivinen muisti.
Halbwachs opiskeli  École Normale Supérieuressa. Hän opiskeli filosofiaa Henri Bergsonin oppilaana ja sai tältä hyvin paljon vaikutteita. Myöhemmin hän jatkoi opintojaan Saksassa Göttingenin yliopistossa ja luetteloi Leibnizin tuotantoa. Palattuaan Ranskaan hän tutustui Émile Durkheimiin ja kiinnostui sosiologiasta. Hänestä tuli L'Année Sociologiquen toimittajakunnan jäsen, ja yhdessä François Simiandin kanssa hän vastasi tilastotieteen ja taloustieteen osastosta. Hän palasi 1909 Berliiniin opiskelemaan marxismia.
Ensimmäisen maailmansodan jälkeen hänestä tuli  Strasbourgin yliopiston sosiologian ja pedagogiikan professori kymmeneksi vuodeksi, ja sen jälkeen hän siirtyi vierailevaksi professoriksi Chicagon yliopistoon, josta hänet kutsuttiin Sorbonneen 1935. Hän opetti sosiologiaa ja työskenteli  Marcel Maussin kanssa, ja hän toimitti julkaisua Annales de Sociologie, joka oli L'Année Sociologiquen seuraaja. Vuonna 1944 hänelle myönnettiin Ranskan korkeimpiin kuuluva kunnianosoitus, tuoli Collège de Francessa. Saksan miehitettyä Pariisin Halbwachs pidätettiin, ja hän joutui Buchenwaldiin, jossa hän kuoli 1945 punatautiin.
Teokset

La mémoire collective, Paris, Presses Universitaires de France, 1950
Aiheesta muualla

Halbwachsin elämän aikajana (Arkistoitu – Internet Archive) (saksaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Maurice Halbwachs
Käännös suomeksi
Mikrosatelliitti

Mikrosatelliitti on pienikokoinen satelliitti. Sen painoksi on yleensä määritelty alle sata kilogrammaa (tai painoluokka 10–100 kg). Termi syntyi 1980-luvulla, kun yliopistot – esimerkiksi Technische Universität Berlin Saksassa, Surrey Englannissa, Weber State Utahissa ja TKK Suomessa – alkoivat rakentaa pieniä satelliitteja lähinnä osana avaruustekniikan jatko-opiskelijoidensa koulutusta.
Termi on mikrosatelliittien nousun ajankohtaan osuva. Mikro ei tässä yhteydessä liity fysiikan miljoonaosaa ilmentävään mikro-etuliitteeseen. Pikemminkin se on viittaus mikrotietokoneeseen, jonka kaupallisia mikroprosessoreita alettiin käyttää näissä avaruusaluksissa. Satelliittien koko on hieman 1980-luvun mikrotietokoneen kokoa suurempi. Monet avaruusajan alun satelliitit olivat nykyisen mittapuun mukaan mikrosatelliitteja.
Alle 500 kilogrammaa painavien pienoissatelliittien kokoluokkaa 100–500 kg nimitetään minisatelliiteiksi. Mikrosatelliitit ovat seuraava kokoluokka (10–100 kg). Vielä pienempiä, kooltaan 1–10 kg painavia satelliitteja kutsutaan nanosatelliiteiksi. Pikosatelliiteista on kyse, jos pienikokoiset satelliitit ovat painoltaan 0,1–1 kg.
Mikrosatelliitteja

Sputnik, Neuvostoliitto, 4. lokakuuta 1957, painon mukaan, silloin melkoisen raskas satelliitti
UOSAT, Surreyn yliopisto, Englanti, 1980-luvultä lähtien
AMSAT-radioamatöörisatelliitit, Yhdysvallat, Saksa ja niin edelleen, alkaen 1960-luvun alussa
TUBSAT, BREMSAT, Saksa, yliopistosatelliitteja
LAPAN-TUBSAT, Indonesian koesatelliitti (yliopistosatelliitti, jossa teknologiansiirtoa Saksasta)
PWSat, Intian mikrosatelliitti, 2007
Egyptsat, Egyptin koesatelliitti
Prospero X-3
Badr-1
Astérix
Mimosa, Tšekki, 2003
Iceye, Suomi, 2018-, kaupallisten SAR-kaukokartoitussatelliittien konstellaatio
Aiheesta muualla

Berliinin teknillisen korkeakoulun TUBSAT-sivusto (Arkistoitu – Internet Archive)
Olivia Burnette

Olivia Burnette (s. 24. maaliskuuta 1977) on yhdysvaltalainen näyttelijä. Hän on esiintynyt esimerkiksi elokuvassa Silmä silmästä (1996) ja televisiosarjassa The Torkelsons (1991–1992; myöhemmin Almost Home, 1993).
Burnette sai useita Young Artist Award -ehdokkuuksia.
Aiheesta muualla

Olivia Burnette Internet Movie Databasessa. (englanniksi)
Nysa

Nysa tai Nyssa voi viitata seuraaviin:
Nysa tai Nyssa, vuorialue kreikkalaisessa mytologiassa, sijoitettu useaan eri paikkaan
Nysa tai Nyssa, antiikin aikainen kaupunki Kaariassa
Nysa tai Nyssa, antiikin aikainen kaupunki Kappadokiassa
Nysa tai Nyssa, antiikin aikainen kaupunki Traakiassa
Nysa, kaupunki Puolassa
ZSD Nysa, puolalainen pakettiautomerkki
tupelot (Nyssa), tupelokasvien suku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nysa”, voi hakea sivunnimihaulla, laajalla sivunnimihaulla tai tekstihaulla.
Nuottijärvi (Hyrynsalmi)

| Nuottijärvi |
| --- | --- |
Valtiot:  Suomi
Maakunnat:  Kainuu
Kunnat:  Hyrynsalmi
Koordinaatit:  64°38′34″N, 28°38′23″E
Vesistöalue ja valuma-alueen tietoja
Päävesistöalue:  Oulujoen vesistö (59)
Järveen tulevat joet:  Mantereenvirta Tervajoki
Laskujoki:  Nuottijoki
Järvinumero:  59.711.1.001
Mittaustietoja
Pinnankorkeus:  159,8 m 
Rantaviiva:  9,2 km 
Pinta-ala:  2,61 km² 
Tilavuus:  0,0103 km³ 
Keskisyvyys:  3,88 m 
Suurin syvyys:  18 m 
Saaria:  4
 fiNuottijärvi 
Nuottijärvi on pohjanmuodoltaan kumpuileva järvi Hyrynsalmen keskustan itäpuolella Kainuun maakunnassa. Sen pinta-ala on 2,6 neliökilometriä. Etäisyys Kajaanista on 63 kilometriä koilliseen.
Maantiede

Nuottijärven ulottuvuus lännestä itään on noin 3,3 kilometriä. Lahdet ovat suiltaan hyvin avoimia. Juurikkalahti ja Ahvenlahti kattavat järven koko itäisen osan. Myös länsiosan Hautalahti, Haukilahti ja Koistisenlahti ovat leveitä. Huomattavin niemi on etelärannan Hietaniemi. Noin kuudesosa Nuottijärvestä on enintään metrin syvyinen. Idässä puolentoista metrin syvyyskäyrä kulkee paikka paikoin melko kaukana rannasta. Vähintään kymmenen metriä syviä alueita on useita. Syvin piste, noin 18 metriä, sijaitsee keskellä järveä.
Nuottijärven saariluku on neljä. Saarilla ei ole karttanimiä ja ne sijaitsevat lähellä rantaviivaa. Järven ranta-alue on metsä- ja suomaata. Länsirannalla sijaitsee Pikkarainen eli Nuottikylä. Nuottijärven tulouomia ovat Mantereenvirta kaakosta Niemelänjärveltä (162,9 metriä mpy) ja Tervajoki koillisesta Ala-Tervajärveltä ja Ylä-Tervajärveltä (170,6 metriä mpy). Nuottijärven luusua sijaitsee lounaisrannalla, josta vedet laskevat Nuottikoskea Nuottijokeen, joka päättyy Salmijärveen (156,4 metriä mpy).
Nuottijärven vesitilavuus on 10 252 000 kuutiometriä.
Nuottijärvi (59.711.1.001) kuuluu Nuottijärven lähialueeseen (59.711), joka on kolmannen jakovaiheen vesistö Oulujoen vesistössä (59). Toinen jakovaihe on Nuottijärven alue (59.71) ja ensimmäinen on Luvanjoen valuma-alue (59.7). Nuottijärven lähialueeseen kuuluu kuusi vähintään hehtaarin laajuista vakavettä, joista Nuottijärvi on selkeästi laajin. Siitä seuraavat vakavedet, Kaarre ja Kangaslampi, ovat pinta-alaltaan noin 15-hehtaarisia.
Malesian Grand Prix 2016

|  Malesian Grand Prix 2016  |
| --- | --- |
 16. osakilpailu 21 osakilpailusta kaudella 2016. 

Päivämäärä:  2. lokakuuta 2016
Sijainti:  Sepang International Circuit, Sepang, Malesia
Ratatyyppi:  Moottorirata
Radan pituus:  5,543 km
Kilpailun pituus:  56 kierrosta, 310,408 km
Sää:   Aurinkoinen
Paalupaikka
Kuljettaja:   Lewis Hamilton   (Mercedes)
Paaluaika:  1.32,850
Palkintokoroke
Voittaja:   Daniel Ricciardo   (Red Bull Racing)
Toinen:   Max Verstappen   (Red Bull Racing)
Kolmas:   Nico Rosberg   (Mercedes)
Nopein kierros
Kuljettaja:   Nico Rosberg   (Mercedes)
Kierrosaika:  1.36,424 (kierroksella 44)
Ricciardo, Verstappen ja Rosberg palkintokorokkeella.
Malesian Grand Prix 2016 (virallisesti 2016 Formula 1 Petronas Malaysia Grand Prix) oli Formula 1 -kauden 2016 16. osakilpailu. Kilpailu ajettiin 2. lokakuuta Sepang International Circuit -moottoriradalla Malesiassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 30. syyskuuta | 10:00–11:30 | 05:00–06:30 | 1. vapaat harjoitukset |  Puolipilvinen | 30–31 °C | 41–49 °C | 62–65 % |
| 30. syyskuuta | 14:00–15:30 | 09:00–10:30 | 2. vapaat harjoitukset |  Puolipilvinen | 32–34 °C | 52–58 °C | 45–52 % |
| 1. lokakuuta | 14:00–15:00 | 09:00–10:00 | 3. vapaat harjoitukset |  Puolipilvinen | 31–32 °C | 49–51 °C | 54–57 % |
| 1. lokakuuta | 17:00–18:00 | 12:00–13:00 | Aika-ajot |  Pilvinen | 30 °C | 39–41 °C | 67–70 % |
| 2. lokakuuta | 15:00–17:00 | 10:00–12:00 | Kilpailu |  Aurinkoinen | 33 °C | 49 °C | 54 % |
Lähde:
Vapaat harjoitukset

Ensimmäisissa vapaissa harjoituksissa Renault’n Kevin Magnussenin auto syttyi palamaan varikolla ja hänen harjoitukset päättyivät jo session alkupuolella. Ulostulokierrokselta takaisin varikolle palaamassa olleella Magnussenilla oli autossaan polttoainevuoto, joka syttyi palamaan auton katteiden sisällä. Polttoainetta vuoti myös katteiden päälle, jotka syttyivät useaan kertaan ennen kuin palo saatiin lopullisesti sammutettua. Varikkosuoralla tapahtuneen tulipalon vuoksi harjoitukset keskeytettiin punaisilla lipuilla noin 15 minuutiksi.
Aika-ajot > Tulokset

| Sija | Nro | Kuljettaja | Talli | Aika (Q1) | Aika (Q2) | Aika (Q3) | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1.34,444 | 1.33,046 | 1.32,850 | 1 |
| 2 | 6 |  Nico Rosberg | Mercedes | 1.34,460 | 1.33,609 | 1.33,264 | 2 |
| 3 | 33 |  Max Verstappen | Red Bull Racing-TAG Heuer | 1.35,443 | 1.33,775 | 1.33,420 | 3 |
| 4 | 3 |  Daniel Ricciardo | Red Bull Racing-TAG Heuer | 1.35,079 | 1.33,888 | 1.33,467 | 4 |
| 5 | 5 |  Sebastian Vettel | Ferrari | 1.34,557 | 1.33,972 | 1.33,584 | 5 |
| 6 | 7 |  Kimi Räikkönen | Ferrari | 1.34,556 | 1.33,903 | 1.33,632 | 6 |
| 7 | 11 |  Sergio Pérez | Force India-Mercedes | 1.35,068 | 1.34,538 | 1.34,319 | 7 |
| 8 | 27 |  Nico Hülkenberg | Force India-Mercedes | 1.34,827 | 1.34,441 | 1.34,489 | 8 |
| 9 | 22 |  Jenson Button | McLaren-Honda | 1.35,267 | 1.34,431 | 1.34,518 | 9 |
| 10 | 19 |  Felipe Massa | Williams-Mercedes | 1.35,267 | 1.34,422 | 1.34,671 | 10 |
| 11 | 77 |  Valtteri Bottas | Williams-Mercedes | 1.35,166 | 1.34,577 |  | 11 |
| 12 | 8 |  Romain Grosjean | Haas-Ferrari | 1.35,400 | 1.35,001 |  | 12 |
| 13 | 21 |  Esteban Gutiérrez | Haas-Ferrari | 1.35,658 | 1.35,097 |  | 13 |
| 14 | 20 |  Kevin Magnussen | Renault | 1.35,593 | 1.35,277 |  | 14 |
| 15 | 26 |  Daniil Kvjat | Toro Rosso-Ferrari | 1.35,695 | 1.35,369 |  | 15 |
| 16 | 55 |  Carlos Sainz Jr. | Toro Rosso-Ferrari | 1.35,605 | 1.35,374 |  | 16 |
| 17 | 9 |  Marcus Ericsson | Sauber-Ferrari | 1.35,816 |  |  | 17 |
| 18 | 12 |  Felipe Nasr | Sauber-Ferrari | 1.35,949 |  |  | 18 |
| 19 | 30 |  Jolyon Palmer | Renault | 1.35,999 |  |  | 19 |
| 20 | 31 |  Esteban Ocon | Manor-Mercedes | 1.36,451 |  |  | 20 |
| 21 | 94 |  Pascal Wehrlein | Manor-Mercedes | 1.36,587 |  |  | 21 |
| 22 | 14 |  Fernando Alonso | McLaren-Honda | 1.37,155 |  |  | 22 |
107 % aika: 1.41,055
Fernando Alonson sijoitusta pudotettiin 45:llä lähtöruudulla ylimääräisten voimanlähteen osien käyttöönoton takia.
Kilpailu

Williamsin Felipe Massa ei päässyt lämmittelykierrokselle teknisten ongelmien vuoksi, ja joutui näin ollen starttaamaan kilpailuun varikkosuoralta. Ensimmäisessä mutkassa Ferrarin Sebastian Vettel yritti ohittaa Red Bullin Max Verstappenia, jolloin heidän renkaansa osuivat toisiinsa, ja Vettel ajoi päin Mercedeksen Nico Rosbergia, joka pyörähti ensimmäisessä mutkassa. Vettel joutui keskeyttämään kilpailunsa ja sai seuraavaan osakilpailuun, Japaniin kolmen lähtöruudun rangaistuksen ja kaksi rangaistuspistettä. Myös Daniil Kvjat ja Kevin Magnussen osuivat ykkösmutkassa. Virtuaalinen turva-auto tuli radalle. Lewis Hamilton säilytti kärkipaikkansa ensimmäisellä kierroksella.
Virtuaalisen turva-auton poistuttua viidenneksi pudonnut Verstappen ohitti Kimi Räikkösen sekä Sergio Pérezin nousten kolmanneksi. Kierroksella 4 Räikkönen ohitti myös Pérezin. Romain Grosjean joutui keskeyttämään kierroksella 8 jarrujen petettyä. Sen seurauksena virtuaalinen turva-auto tuli jälleen radalle, ja muun muassa kolmantena ajanut Max Verstappen tuli varikolle. Kärkikaksikko Lewis Hamilton ja Kimi Räikkönen sekä Valtteri Bottas pysyivät radalla.
Kierroksella 21 Lewis Hamilton ja Kimi Räikkönen tulivat varikolle. Molemmat ottivat kovat renkaat alleen. Seuraavalla kierroksella myös Daniel Ricciardo teki varikkopysähdyksensä. Ensimmäisten pysähdysten myötä Verstappen oli noussut kilpailun kärkeen, Hamilton pudonnut toiseksi, Daniel Ricciardo oli kolmantena ja Kimi Räikkönen neljäntenä. Nico Rosberg oli noussut viidenneksi Kimi Räikkösen iholle, hänen tehtyään niin ikään varikkopysähdys virtuaalisen turva-auton aikana. Verstappen pysähtyi toistamiseen kierroksella 27 ottaen myös kovat renkaat alleen. Valtteri Bottas teki ainoan varikkopysähdyksenä kierroksella 29.
Nico Rosberg pysähtyi toistamiseen kierroksella 32 ottaen kovat renkaat alleen. Seuraavalta kierrokselta Kimi Räikkönen pysähtyi ja palasi radalle Rosbergin edelle. Kierroksella 38 Rosberg ohitti Räikkösen radan toisessa mutkassa, jolloin autot osuvat toisiinsa. Rosberg sai kolarin aiheuttamisesta 10 sekunnin aikarangaistuksen. Kierroksen 41 alussa Lewis Hamiltonin auton moottori hajosi kärkipaikalta, ja Hamilton joutui keskeyttämään. Virtuaalinen turva-auto tuli kolmannen kerran radalle. Samalla kierroksella Esteban Gutiérrezin vasen etupyörä irtosi ja hän joutui keskeyttämään kilpailunsa. Red Bull -kuljettajat tulivat VSC:n aikana tekemään varikkopysähdykset.
Daniel Ricciardo voitti Malesian GP:n. Voitto oli Ricciardon uran neljäs. Max Verstappen oli toinen ja varmisti Red Bullin kaksoisvoiton, ensimmäisen sitten Brasilian GP:n 2013. Nico Rosberg oli aikarangaistuksestaan huolimatta kolmas. Kimi Räikkönen ajoi neljänneksi ja Valtteri Bottas viidenneksi.
Kilpailu > Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 3 |  Daniel Ricciardo | Red Bull Racing-TAG Heuer | 56 | 1:37,12.776 | 4 | 25 |
| 2. | 33 |  Max Verstappen | Red Bull Racing-TAG Heuer | 56 | +2,443 | 3 | 18 |
| 3. | 6 |  Nico Rosberg | Mercedes | 56 | +25,516 | 2 | 15 |
| 4. | 7 |  Kimi Räikkönen | Ferrari | 56 | +28,785 | 6 | 12 |
| 5. | 77 |  Valtteri Bottas | Williams-Mercedes | 56 | +1.01,582 | 11 | 10 |
| 6. | 11 |  Sergio Pérez | Force India-Mercedes | 56 | +1.03,794 | 7 | 8 |
| 7. | 14 |  Fernando Alonso | McLaren-Honda | 56 | +1.05,205 | 22 | 6 |
| 8. | 27 |  Nico Hülkenberg | Force India-Mercedes | 56 | +1.14,062 | 8 | 4 |
| 9. | 22 |  Jenson Button | McLaren-Honda | 56 | +1.21,816 | 9 | 2 |
| 10. | 30 |  Jolyon Palmer | Renault | 56 | +1.35,466 | 19 | 1 |
| 11. | 55 |  Carlos Sainz Jr. | Toro Rosso-Ferrari | 56 | +1.38,878 | 16 |  |
| 12. | 9 |  Marcus Ericsson | Sauber-Ferrari | 55 | +1 kierros | 17 |  |
| 13. | 19 |  Felipe Massa | Williams-Mercedes | 55 | +1 kierros | Varikko |  |
| 14. | 26 |  Daniil Kvjat | Toro Rosso-Ferrari | 55 | +1 kierros | 15 |  |
| 15. | 94 |  Pascal Wehrlein | Manor-Mercedes | 55 | +1 kierros | 21 |  |
| 16. | 31 |  Esteban Ocon | Manor-Mercedes | 55 | +1 kierros | 20 |  |
| Kesk. | 12 |  Felipe Nasr | Sauber-Ferrari | 46 | Jarrut | 18 |  |
| Kesk. | 44 |  Lewis Hamilton | Mercedes | 40 | Moottori | 1 |  |
| Kesk. | 21 |  Esteban Gutiérrez | Haas-Ferrari | 39 | Pyörä | 13 |  |
| Kesk. | 20 |  Kevin Magnussen | Renault | 17 | Tehot hävisivät | 14 |  |
| Kesk. | 8 |  Romain Grosjean | Haas-Ferrari | 7 | Jarrut | 12 |  |
| Kesk. | 5 |  Sebastian Vettel | Ferrari | 0 | Kolari (Rosberg) | 5 |  |

Nico Rosberg sai kymmenen sekunnin aikarangaistuksen kolarin aiheuttamisesta.
Esteban Ocon sai kaksi viiden sekunnin aikarangaistusta ylinopeudesta varikolla.
Kilpailu > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 44 |  Lewis Hamilton | Mercedes | 1–20, 28–40 |
| 3 |  Daniel Ricciardo | Red Bull Racing-TAG Heuer | 21, 41–56 |
| 33 |  Max Verstappen | Red Bull Racing-TAG Heuer | 22–27 |
Muuta

Jolyon Palmerin uran ensimmäinen MM-piste.
Sijoitukset kilpailun jälkeen

Huom!: Vain viiden parhaan sijoitukset sisällytetty.
Aiheesta muualla

Kuvia tai muita tiedostoja aiheesta Malesian Grand Prix 2016 Wikimedia Commonsissa
Osakilpailut Formula 1 -kaudella 2016
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  Australia |  Bahrain |  Kiina |  Venäjä |  Espanja |  Monaco |  Kanada |  Eurooppa |  Itävalta |  Britannia |  Unkari |
|  Saksa |  Belgia |  Italia |  Singapore |  Malesia |  Japani |  Yhdysvallat |  Meksiko |  Brasilia |  Abu Dhabi |  |
Formula 1 -luokan Malesian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
Radat: Sepang International Circuit (1999–2017)
Olympiazentrumin metroasema

| Olympiazentrum |
| --- | --- |

 Münchenin metro 
Perustiedot
Lyhenne:  OZ
Metrolinjat:  U3
Osoite:  Milbertshofen
Paikkakunta:  München
Avattu:  8. toukokuuta 1272
Rakenne
Tyyppi:  tunneliasema
Laitureita:  2
Laituriraiteita:  4
Liukuportaita:  kyllä
Hissejä:  kyllä
Olympiazentrum on metroasema Münchenin metron U3-linjalla. Se avattiin 8. toukokuuta 1972 vuoden 1972 kesäolympialaisia varten ja palvelee Münchenin olympiapuistoa ja sen olympiakylää, se oli myös U3:n pääteasema 35 vuotta kunnes linjaa laajennettiin Olympia-Einkaufszentrumiin vuonna 2007. Vuosina 1980-1993 myös U2 pysähtyi asemalla.
Numworld

| Numworld Numskull |
| --- | --- | --- |

Studioalbumin tiedot
 Äänitetty : 2007
 Julkaistu: 3. heinäkuuta 2007
 Formaatti: CD
 Tyylilaji: rap
 Levy-yhtiö: Ball or Fall
Numskullin muut julkaisut
|   | Numworld 2007 | Hear This!! 2008 |
Numworld on rap-artisti Numskullin debyyttialbumi. Se julkaistiin 3. heinäkuuta 2007.